30 Ιουνίου 2024 
 
83 
 
 
 
Ο φόρος εισοδήματος για τις θυγατρικές εταιρείες του Ομίλου που δραστηριοποιούνται σε άλλες χώρες, έχει υπολογιστεί με βάση 
τους αντίστοιχους ισχύοντες ονομαστικούς εταιρικούς φορολογικούς συντελεστές για τις χρήσεις 2024 και 2023 [Ρουμανία: 16%, 
Αίγυπτος: 22,5%, Σερβία: 15%, Ουκρανία: 18% (ειδικά για τις τράπεζες, για το φορολογικό έτος 2023, o συντελεστής έχει 
διαφοροποιηθεί και διαμορφώνεται προσωρινά σε 50%, ενώ από το 2024 μειώνεται σε 25%), Κύπρος: 12,5%, Αλβανία: 15%, 
Γερμανία 15,825 % και Ηνωμένο Βασίλειο: 19% έως 31 Μαρτίου 2023 και 25% μετά την 1η Απριλίου 2023]. 
Με το άρθρο 82 του Ν.4472/2017, προβλέπεται η υποχρέωση των πιστωτικών ιδρυμάτων και λοιπών νομικών προσώπων που 
εμπίπτουν στις διατάξεις του άρθρου 27Α του Ν.4172/2013 να καταβάλλουν ετήσια προμήθεια 1,5% επί του υπερβάλλοντος ποσού 
της εγγυημένης από το Ελληνικό Δημόσιο ΑΦΑ, που προκύπτει από τη διαφορά μεταξύ του ισχύοντος φορολογικού συντελεστή 
που εφαρμόζεται βάσει του Ν. 4334/2015 (ΦΕΚ Α'80/16.7.2015) αναδρομικά από 1η Ιανουαρίου 2015 (29%) και του φορολογικού 
συντελεστή που ίσχυε την 30η Ιουνίου 2015 (26%). Το συνολικό ποσό που αντιστοιχεί στον Όμιλο, για την περίοδο που έληξε την 
30η Ιουνίου 2024 ανέρχεται σε € 3 εκατ., και έχει αναγνωρισθεί στη γραμμή «Καθαρά λοιπά έσοδα / (έξοδα)» της Συνοπτικής 
Ενδιάμεσης Κατάστασης Αποτελεσμάτων. 
Με τις διατάξεις του άρθρου 52 του Ν. 5045/2023, όπως τροποποιήθηκε και ισχύει σήμερα, επεκτάθηκε η απαλλαγή του φόρου 
εισοδήματος από τόκους ΟΕΔ, που ίσχυε για τα φυσικά πρόσωπα και τους κατοίκους αλλοδαπής, επεκτάθηκε και στα νομικά 
πρόσωπα που έχουν την έδρα τους ή διατηρούν μόνιμη εγκατάσταση στην Ελλάδα, εκτός των πιστωτικών ιδρυμάτων, τα οποία 
εξακολουθούν να υπόκεινται σε φορολόγηση. 
Τον Απρίλιο του 2024, με τον Ελληνικό Νόμο 5100/2024, ενσωματώθηκε στην ελληνική νομοθεσία η Κοινοτική Οδηγία 2022/2523 
του Συμβουλίου της ΕΕ (Pillar II), στο πλαίσιο της πρωτοβουλίας του Οργανισμού Οικονομικής Συνεργασίας και Ανάπτυξης 
(«ΟΟΣΑ») για την καταπολέμηση της διάβρωσης της φορολογικής βάσης και της μετατόπισης των κερδών (Base Erosion and 
Profit Shifting, «BEPS»). Ο εν λόγω νόμος περιλαμβάνει διεθνώς συμφωνημένους κανόνες και μεθοδολογία για την θέσπιση 
κοινών μέτρων υπολογισμού της ελάχιστης πραγματικής φορολόγησης σε ομίλους πολυεθνικών επιχειρήσεων και εγχώριους 
ομίλους μεγάλης κλίμακας. Συγκεκριμένα όλες οι πολυεθνικές, με ενοποιημένα έσοδα άνω των € 750 εκατ., υπόκεινται σε 
πραγματικό φορολογικό συντελεστή τουλάχιστον 15% σε κάθε δικαιοδοσία στην οποία δραστηριοποιούνται. Ορίζεται μεταβατικό 
διάστημα κατά την πρώτη εφαρμογή του νόμου, για την υποβολή Δήλωσης Πληροφοριών Συμπληρωματικού Φόρου, δεκαοκτώ 
(18) μήνες μετά την τελευταία ημέρα του οικονομικού έτους αναφοράς. Η Διοίκηση έχει ήδη ξεκινήσει σχετικό έργο, προκειμένου 
να εκτιμηθεί η επίπτωση του νέου πλαισίου και η εφαρμογή του στον Όμιλο. Με βάση την προκαταρκτική εκτίμηση της Διοίκησης, 
δεν αναμένεται σημαντική επίπτωση. 
 
11 Κέρδη ανά μετοχή 
Τα κέρδη ανά μετοχή υπολογίζονται διαιρώντας τα κέρδη μετά φόρων που αναλογούν στους κοινούς μετόχους της μητρικής, με 
το μέσο σταθμισμένο αριθμό κοινών μετοχών, που βρισκόταν σε κυκλοφορία κατά τη διάρκεια της περιόδου, εξαιρώντας το μέσο 
αριθμό ιδίων μετοχών που είχε στην κατοχή του ο Όμιλος.